Afrikaans: Hierdie artikel ontleed kortliks enkele regsdeterminante wat ’n invloed het op die onderwys in Australië en Suid-Afrika. Dit is duidelik dat skole wat in gebreke bly om ’n veilige omgewing te verseker, aanspreeklik gehou kan word indien nalatigheid bewys kan word. Die fokus is dus beginsels en prosedures ten opsigte van die bestuur van leerderwangedrag, met spesifieke verwysing na afknouery. Die artikel sluit af met kwalitatiewe inligting uit ’n navorsingsprojek in Australië en Suid-Afrika rakende leerderdissipline, en ’n vergelyking van die onderskeie risikobestuursbenaderings.